ኣስቶን ቪላ ብኣርሰናል ብኽንደይ ተሳዒራ?
ኣርሰናል ኣብ ዋዜማ ሓድሽ ዓመት ኣንጻር ሳውዝሃምፕተን ኣብ ዝገጠመትሉ ኣጋጣሚ፡ ማእከላይ መስመር ምክልኻላ ኣዝዩ ተዳኺሙ ከምዘሎ ዘነጸረ ምንባሩ ብብዙሓት ተንተንቲ ተዘሪብሉ’ዩ። ብሓፈሻኡ ድማ ኣብዚ ዓመት’ዚ መስመር ምክልኻል ኣርሰናል ዘተኣማምን ከምዘይኮነ ብጻዕቂ ክንቀፍ ጸኒሑ’ዩ። እንተኾነ ኣርሰናል ብሳውዝሃምፕተን ድሕሪ ምስዓራ፡ ኣብ ዝሰዓበ ጸወታታት ነዚ ሃጓፍ’ዚ ኣሪማቶ ከምዝኣተወት’ዩ ማርቲን ኬወን ዝኣምን። እዚ ኣርሰናል ብሰንበት ኣብ ልዕሊ ኣስቶን ቪላ ዘመዝገበቶ ናይ 5-0 ገፊሕ ውጽኢት፡ እታ ኣብ ለንደን እትርከብ ክለብ ንሳልሳይ ግዜኣ ብተኸታታሊ ዝተዓወተትሉ’ዩ። ብኡ መጠን ድማ ኣብ ምክልኻል ዘጋጠመ ዝጥቀስ ጉድለት ኣይነበረን። እዚ ብቕዓት’ዚ ድማ፡ ኣርሰን ቨንገር ሓደሽቲ ተጻወትቲ ብምዕዳግ ዘይኮነ፡ ኣብ መስመር ምክፍፋል’ታ ጋንታ ንዝገበሮ ምትዕርራይ’ዩ ተጠርዩ - ብመሰረት ተንታኒ ማርቲን ኬወን።
5-0